October (album benda U2)
October je drugi studijski album irskog rock sastava U2. Izdala ga je kuća Island Records 1981. Inspiriran članstvima Bona, Edgea i Larryja Mullena Jr. u kršćanskoj grupi "Shalom Fellowship", ovaj album sadrži duhovne i vjerske teme. Uključenost u grupu "Shalom Fellowship" je dovela do njihovog preispitivanja odnosa kršćanske vjere i "rock and roll" načina života, čime je postojala opasnost od raspada benda.

Nakon završetka Boy turneje u veljači/februaru 1981., U2 su počeli pisati novi materijal za October, nakon čega su ušli u studio u srpnju/julu 1981. Kao i za debitantski album, Boy (iz 1980.), bend je snimao u Windmill Lane studiju sa Steveom Lillywhiteom kao producentom. Snimanje je zakomplicirano nakon što je Bono izgubio kovčeg s nedovršenim tekstovima za nove pjesme, zbog čega se bend žurio završiti album na vrijeme i improvizirati.

Izlasku albuma je prethodio izlazak singla "Fire" u srpnju/julu 1981., dok je drugi singl, "Gloria", izašao istovremeno s albumom. Album je dobio podijeljene kritike i ograničeno pokriće na radiju. Remasterirano izdanje albuma je izašlo 2008.

Popis kompozicija

Remasterirano izdanje iz 2008.
9. travnja/aprila 2008., na U2.com je potvrđeno da će October, zajedno s druga dva bendova početna albuma, Boy i War, izaći u remasteriranom izdanju. Ovo je izdanje izašlo 21. srpnja/jula 2008. u Ujedinjenom Kraljevstvu, a u SAD-u idući dan. Slika na omotu je izmijenjena kako bi se smanjio bijeli prostor s nazivima pjesama. Remasterirani album je izašao u tri različita formata:

Standardni format: jedan CD s remasteriranim zvukom i obnovljenim omotom. Uključuje knjižicu na 16 stranica s prethodno neobjavljenim fotografijama, cijelim tekstovima pjesama i novim napomenama Neila McCormicka. Svih 11 pjesama je isto kao u prethodnom izdanju albuma.
Deluxe format: standardni CD (vidjeti gore) i bonus CD. Bonus CD sadrži pet pjesama izvedenih uživo u Hammersmith Palaisu, tri pjesme izvedene uživo na BBC-u, singl "A Celebration"/"Trash, Trampoline and the Party Girl" koji je izašao nakon albuma October, dvije B-strane sa singlova albuma, četiri dodatne pjesme izvedene uživo na Boston Paradise show-u i dva druga rariteta. Uključuje i knjižicu na 32 stranice s prethodno neobjavljenim fotografijama, cijelim tekstovima pjesama, novim napomenama Neila McCormicka i Edgeove napomene o bonus materijalu.
Vinilni format: remasterirani album na vinilnoj ploči od 180 grama s obnovljenim omotom.

Bonus CD

Osoblje 
Bono – glavni vokal
The Edge – gitara, klavir, prateći vokal
Adam Clayton – bas gitara
Larry Mullen Jr. – bubnjevi

Izvori 
Napomene

Vanjske poveznice 

October na U2.com

Albumi 1981.
Albumi benda U2